מינייראסו

מינייראסו (בפורטוגזית: Mineiraço) הוא כינוי שניתן למשחק בו הובסה נבחרת ברזיל בתוצאה 1–7 על ידי נבחרת גרמניה בחצי גמר מונדיאל 2014 אותו אירחה ברזיל. הפסד זה היה ההפסד בהפרש הכי גבוה בתולדות נבחרת ברזיל, לצד הפסדה ל בתוצאה 0–6 ב-18 בספטמבר 1920.

במהלך המשחק נשבר שיא הכיבושים לכדורגלן לאורך משחקי גביע העולם שעמד על 15 שערים ונקבע על ידי כדורגלן העבר הברזילאי רונאלדו, לאחר שמירוסלב קלוזה הגרמני כבש את שערו ה-16 במונדיאלים.

רקע
בשנת 2014 אירחה ברזיל את משחקי גביע העולם בכדורגל בפעם השנייה. בפעם הקודמת שאירחה ברזיל את המשחקים, במונדיאל 1950, היא הפסידה במשחק המכריע 2:1 ל במראקנה לעיניי 199,854 צופים במשחק שנצרב בהיסטוריה של הנבחרת וקיבל את הכינוי ה-"מרקנאסו" (בפורטוגזית: Maracanaço).

אל מונדיאל 2014 הגיעה נבחרת ברזיל כמחזיקת גביע הקונפדרציות לאחר שזכתה בטורניר שנערך על אדמתה שנה קודם. ברזיל לא הפסידה במשחק רשמי בברזיל מזה 38 שנה ונחשבה לאחת המועמדות המובילות לזכות בגביע העולמי. לצורך אירוח משחקי גביע העולם השקיעה הממשלה הברזילאית סכומי כסף גבוהים, מהלך שקיבל ביקורת מרבים מאזרחי ברזיל, והיווה גורם מרכזי בפריצת מהומות בברזיל. למרות זאת הברזילאים התאחדו סביב עידוד נבחרתם.

בטורניר עצמו ניצחה ברזיל את משחקה הראשון בשלב הבתים 1:3 מול , סיימה בתיקו 0:0 את משחקה השני מול  והביסה את  1:4 במשחק השלישי. בשמינית הגמר גברה על  בבעיטות הכרעה לאחר 1:1 בתום 120 דקות וברבע הגמר ניצחה את  1:2. במהלך משחקה ברבע הגמר נפצע כוכב הנבחרת ניימאר בגבו מבעיטה של שחקן קולומביאני ונמנע ממנו להמשיך ולהשתתף בטורניר. כמו כן קפטן הנבחרת, הבלם טיאגו סילבה, הורחק אוטומטית ממשחק חצי הגמר בשל צבירת כרטיסים צהובים.

גרמניה פתחה את שלב הבתים עם ניצחון מרשים, 0:4, על . את משחקה השני סיימה בתיקו 2:2 עם  וסיימה את שלב הבתים עם ניצחון 0:1 על . כמו ברזיל, סיימה גרמניה את תשעים הדקות הראשונות בשמינית הגמר בתיקו, מול , אולם שני שערים שהבקיעה בהארכה העניקו לה ניצחון 1:2 וכרטיס לרבע הגמר בו ניצחה 0:1 את . הייתה זו ההעפלה הרביעית ברציפות של נבחרת גרמניה לחצי גמר גביע העולם. במונדיאל הקודם, ב-2010, היא הודחה בשלב זה על ידי  ובזה שלפניו (2006) היא הודחה על ידי . במונדיאל 2002 היא הפסידה במשחק הגמר לברזיל בתוצאה 0:2.

מהלך המשחק
ממוזער|שמאל|שחקני גרמניה חוגגים את כיבוש השער החמישי|250px
המשחק נערך ביום שלישי 8 ביולי 2014 בשעה 17:00 אחר הצהריים (שעון מקומי) באצטדיון מינייראו שבבלו הוריזונטה מול 58,141 צופים, מרביתם אוהדים ברזילאים. את המשחק שפט השופט המקסיקני, מרקו רודריגס, יחד עם צמד שופטי קו מארצו, לצד שני שופטים נוספים, רביעי וחמישי, מארצות הברית.

לאחר 11 דקות של משחק בהן לא נראתה עדיפות משמעותית לנבחרת הגרמנית, כדור קרן ששלח טוני קרוס מצא את תומאס מילר פנוי ברחבה וזה כבש מקרוב בבעיטה מהאוויר. לאחר דקות שקטות הצליחו שחקני ההתקפה של גרמניה להיכנס עם הכדור לרחבה הברזילאית בדקה ה-23 ומירוסלב קלוזה, לאחר שהשתלט על הדיפה של שוער ברזיל ז'וליו סזאר לבעיטתו, כבש את שערו ה-16 במשחקי גביע העולם, מספר שיא לכדורגלן. כבר בהתקפה הגרמנית הבאה, בדקה ה-24, כבש טוני קרוס שער נוסף עבור גרמניה ובדקה ה-26 השלים את הצמד המהיר ביותר בתולדות המונדיאל. תוך דקות כבש סאמי ח'דירה שער נוסף, שקבע 5:0 כבר בדקה ה-29.

את המחצית השנייה פתחה ברזיל במספר התקפות אך נעצרה אצל השוער הגרמני מנואל נוייר. בדקה ה-58 נכנס אצל הגרמנים אנדרה שורלה במקומו של קלוזה, ובדקות 69 ו-79 כבש צמד משלו. לקראת הסיום החמיץ קשר גרמניה מסוט אוזיל הזדמנות נוחה לכבוש את השער השמיני. בדקה התשעים כבש אוסקר את השער היחידי של ברזיל במשחק.

סיכום המשחק

ברזיל: שוער 12 ז'וליו סזארמגן ימני 23 מאייקוןבלם 4 דוד לואיז (קפטן)בלם 13 דאנטה  6 מרסלוקשר 5 פרננדיניו קשר 17 לואיס גוסטבוקיצוני 20 ברנרדקשר התקפי 11 אוסקר קיצוני 7 האלק חלוץ 9 פרד מחליפים:קשר 8 פאוליניו קשר 16 רמירס קשר 19 ויליאן  1 ג'פרסון 2 דני אלבס 14 מקסוול15 אנריקה 18 הרנאנס 21 ז'ו 22 ויקטורמאמן:לואיס פליפה סקולארי 300pxגרמניה: שוער 1 מנואל נוייר מגן ימני 16 פיליפ לאם (קפטן)בלם 20 ג'רום בואטנגבלם 5 מאטס הומלס  4 בנדיקט הובדסקשר 6 סאמי ח'דירה  קשר 7 בסטיאן שוויינשטייגרקיצוני ימני 13 תומאס מילר קשר 18 טוני קרוס   (שחקן מצטיין)קיצוני שמאלי 8 מסוט אוזילחלוץ11 מירוסלב קלוזה  מחליפים:בלם 17 פר מרטסאקר חלוץ 9 אנדרה שורלה   קשר 14 יוליאן דראקסלר  2 קווין גרוסקרויץ3 מתיאס גינטר 10 לוקאס פודולסקי 12 רון-רוברט צילר 15 אריק דורם 19 מריו גצה 22 רומן וידנפלר23 כריסטוף קראמרמאמן:יואכים לב

שיאים
250px|ממוזער|שמאל|מירוסלב קלוזה במהלך המשחק
תוצאת המשחק השוותה את הפרש הפסד השיא של ברזיל, 0:6 ל ב-1920 וקבע את ההפסד הגבוה ביותר של נבחרת ברזיל בארצה. זה היה גם ההפסד הכי גבוה שסופגת מארחת המונדיאל בזמן אירוח הטורניר, והמשחק שהסתיים בהפרש הכי גדול במשחקי חצי הגמר וגמר המונדיאל. ארבעת השערים שכבשה גרמניה תוך שש דקות, בין הדקות 23 ל-29, קבעו שיא חדש בגביע העולם במהירות כיבוש ארבעה שערים, כאשר הצמד של טוני קרוס (24,26) שנכבש תוך 69 שניות, הוא הצמד המהיר בתולדות המונדיאל. השער החמישי שכבשה גרמניה הפך אותה לשיאנית השערים בתולדות המונדיאל (223). בנוסף, גרמניה העפילה לגמר המונדיאל השמיני בתולדותיה, הנבחרת הראשונה שמגיעה להישג זה.

שערו של מירוסלב קלוזה בדקה ה-23, השער השני במשחק, היה השער ה-16 שכובש קלוזה בארבעת הטורנירים של גביע העולם בכדורגל בהם השתתף, ובכך קבע שיא חדש של מספר כיבושים לכדורגלן אחד בתולדות גביע העולם בכדורגל. את השיא הקודם, 15 שערים, קבע הברזילאי רונאלדו.

לאחר המשחק
לאחר המשחק המשיכה גרמניה לניצחון 0:1 על  במשחק הגמר שקבע זכייה ראשונה של נבחרת אירופאית בגביע העולם על אדמת דרום אמריקה, ואילו ברזיל הפסידה גם במשחק על המקום השלישי, 3:0 ל. בסיום המונדיאל הודיע לואיס פליפה סקולארי, על התפטרותו מאימון נבחרת ברזיל. גם החלוץ פרד שספג קללות מהקהל הברזילאי במהלך המינייראסו עד שהוחלף בדקה ה-70 וכן השוער ז'וליו סזאר הודיעו על סיום דרכם במדי נבחרת ברזיל.

כשנתיים לאחר מכן ב-21 באוגוסט 2016, הנבחרת האולימפית של ברזיל ניצחה במרקנה את הנבחרת האולימפית של גרמניה בגמר הכדורגל של אולימפיאדת ריו ועל כן יש כאלה שראו בזה "סגירת מעגל".

קישורים חיצוניים





הערות שוליים

קטגוריה:משחקי גביע העולם בכדורגל
קטגוריה:מונדיאל 2014
קטגוריה:בלו הוריזונטה: ספורט